پیمان تبریزی

پیمان تبریزی  تبریزین ان بویوک و آدلیم اوخویوجولاریندان بیری ایدی. پیمان 1316دا تبریزده دونیایا گؤز آچدی و گنجلیگینده تهرانا کؤچدو. پیمان،تورک و عرب موسیقیسینه علاقه سی اولدوغو اوچون 50-جی ایللرده بیر اؤنجولوک (نوآوری) ائدرک یئنی بیر سبک و سایاق یاراتدی. پیمان چوخ ایللر تهراندا یاشادی آما هیچ زامان آنادیلینی ، تورک اصالتینی و موسیقیسینی اونودمادی.

 چالیشمالار 
پیمان کرجه کؤچور و اؤز ائوینده کاست لرده اوخویوب و اؤزوده کاستلری ساتیردی. پیمان چوخ ماهنیلارین شعرلرین اؤزو دئییردی و معروف عربی، تورکیه ماهنیلارین مئلودیسینین اوستونه تورکجه شعرلر اوخویاردی .پیمان چوخ آلچاق گؤنوللو و تواضعلو ایمیش و هئچ زامان شهرت و رادیو تلویزیون و کنسرت دالیسیجا دییلدی. شعرلری ساده، احساسلی و دویغو دولو ایدی بئلکی عامه مردما آنلامالی اولوردو بواوزدن چوخلو طرفدار و دینلییجی قازاندی. پیمان، صمد نوریان ایله تانیش اوللاندان سونرا داها آدلیم اولدو و موسیقیه داها حرفه ای دوام ائتدی و سونرالار فرزانه نوریان و گیتا ایله ایش بیرلیگی ائتدی کی چوخ باشاریلی اولدو. پیمانین اوخوماقلاری نچه سی گرامافون صفحه سیندن سونرا هامیسی کاستده یاییملاندی و بعضی کاستلرین باشلانغیجیندا حسین باغی آنونس ائدیب.

 ائتکیلدیکلری و تاثیرلری 
پیمان تبریز و آذربایجان موسیقیسینده دییشیم یاراتدی و حتی او تای آذربایجانداکی اوخویانلاری دا ائتکیلدی و تاثیر قویدو. بال اوغلان اشرفوو تاثیر گوتورنلر و اونون سایاغیندا دوام ائدنلردن بیری ایدی بئلکی پیمانی سئودیگیندن اوغلونون آدین پیمان قویدو. 

آذربایجان دا فیروز حسین زاده و محمد زارع مراغه ای پیمان دان چوخ تاثیر آلمیشلار.

 57 اینقیلابیندان سونرا 
پیمان 50-جی ایللرین ان باشاریلی اوخویان و اینجه صنعتچی لریندن ایدی آما اوزگونلوکله اینقیلاب دان سونرا چوخلو چتینلیکلره گوره،موسیقی نی بوراخدی و هنری چالیشمالاری دایاندی

قایناقلار

بؤلمه:کیمسه‌لر